《感赋八首 其三 山秋》
清代·缪焕章

记得秋高太华过，振衣绝顶瞰黄河。金沙风疾青盘鹗，玉女烟黄翠拥螺。

久客方知歧路险，閒情毕竟故园多。何年学种陵巅黍，长柄重携扫绿萝。

作者简介：字仲英，道光丁酉顺天乡试举人。贵州候补道。缪荃孙父亲，生于嘉庆十七年，光绪十六年卒。喜吟咏，有吟樵诗草，但燬于庚申之难。原名步肯。